CELEX: C2004/273/15
Language: et
Date: 2004-11-06 00:00:00
Title: Euroopa Kohtu otsus (teine koda) 14. september 2004 kohtuasjas C-168/03: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Direktiivid 89/655/EMÜ ja 95/63/EÜ — Puudulik ülevõtmine — Täiendav kohandamisaeg)

6.11.2004   
            
            
               ET
            
            
               Euroopa Liidu Teataja
            
            
               C 273/8
            
         
      EUROOPA KOHTU OTSUS
   
   (teine koda)
   14. september 2004
   kohtuasjas C-168/03: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - Direktiivid 89/655/EMÜ ja 95/63/EÜ - Puudulik ülevõtmine - Täiendav kohandamisaeg)
   (2004/C 273/15)
   Kohtumenetluse keel: hispaania
   Kohtuasjas C-168/03: Euroopa Ühenduste Komisjon (esindaja I. Martínez del Peral) versus Hispaania Kuningriik (esindaja L. Fragua Gadea), mille esemeks on 11. aprillil 2003. aastal EÜ asutamislepingu artikli 226 alusel esitatud hagi liikmesriigi kohustuste rikkumise kohta, on Euroopa Kohus (teine koda), koosseisus: koja esimees C. W. A. Timmermans ja kohtunikud J. N. Cunha Rodriguez, J.-P. Puissochet, R. Schintgen ja N. Colneric (ettekandja); kohtujurist C. Stix-Hackl, kohtusekretär R. Grass, 14. septembril 2004 teinud otsuse, mille resolutiivosa on järgmine:
   
               1.
            
            
               Kuna Hispaania Kuningriik sätestas 18. juuli 1997. aasta kuningliku dekreedi nr 1215/1997 töötajate poolt kasutatavatele töövahenditele esitatavate ohutuse ja tervishoiu miinimumnõuete kohta ainukese üleminekusätte esimese lõigus täiendava kohandamisaja töövahenditele, kui need on juba antud ettevõtte ja/või asutuse töötajate kasutusse enne 27. augustit 1997, siis on Hispaania Kuningriik rikkunud nõukogu 30. novembri 1989. aasta direktiivi töötajate poolt tööl kasutatavatele töövahenditele esitatavate ohutuse ja tervishoiu miinimumnõuete kohta (teine üksikdirektiiv direktiivi 89/391/EMÜ artikli 16 lõike 1 tähenduses), mida on muudetud nõukogu 5. detsembri 1995. aasta direktiiviga 95/63/EÜ, artikli 4 lõike 1 punktist b tulenevaid kohustusi.
            
         
               2.
            
            
               Jätta kohtukulud Hispaania Kuningriigi kanda.
            
         
      (1)   ELT C 135, 7.6.2003.